Olaf Scholz

Olaf Scholz ( ) (Osnabrück, Basa Sasònia, Zermània, 14 de zugno del 1958) el ze un pułìtego todesco che el cuerze el cargo de canceliero de Zermània dal 2021. El fa parte del Partio Socialdemocràtego de Zermània (SPD); e anteriormente el zera sta el prino sìndico de Anburgo intrà el 2011 e el 2018, cuerzendo anca el cargo de vicepresidente de l'SPD dal 2009 al 2019.

Menbro del Bundestag dal 1998 a 2011, Scholz el ze sta menbro del goerno de Anburgo soto del primo sìndico Ortwin Runde inte el 2001, prima de ła so ełesion cofà segretàrio zenerałe del SPD inte el 2002, durande del mandà del lìder e canceliero del SPD, Gerhard Schröder. Dopo de èsarse dimetesto da segretàrio zenerałe del SPD inte el 2004, el se ga convertio cofà Cao de l'SPD al Bundestag, pasando dopo far parte del primo goerno de ła Merkel inte el 2007 cofà ministro Federałe del Laoro e Afari Sociałi. Dopo che el SPD el ghea dasà el goerno dopo de łe ełesion federałi del 2009, Scholz el zera tornà a dirìzar el SPD Anburghezo e el ze sta anca ełezesto cofà vicepresidente del SPD. El ghea portà el so partio a ła vitòria inte łe Ełesion Statałi de Anburgo inte el 2011, converténdose cusita a èsar el sìndico, ocupando sto cargo finmente el 2018.

Dopo che el SPD el ze tornà drento al Cuarto Goerno de ła Merkel inte el 2018, Scholz el ze sta nomenà ministro de Finanse e vicecanceliero de Zermània.

Inte el 10 de agosto del 2020, el ezecutivo del SPD el ghea acordà che el garia nomenà Scholz cofà candidà a Canceliero todesco inte łe Ełesion del 2021. Inte łe ełesion del 2021, el SPD el ghea ciapà el pì alto rezultà dal 2005, co un 25% el SPD ła ga el roło de formar un novo goerno, pasando èsar canceliero inte el 8 de disenbre del 2021, co 395 voti a favor, 303 voti in contro e 9 astension. 

 Notasion 

Altri projeti

 Linganbi foresti 

Categoria:Pułìteghi todeschi
Categoria:Nasesti inte el 1958